คาดไตรมาส3 ดีเซลพุ่งเกิน 25 บาทต่อลิตร
กรุงเทพฯ- 13 ก.ค.48นายธนวรรธน์ พลวิชัย ผู้อำนวยการศูนย์พยากรณ์เศรษฐกิจและธุรกิจ มหาวิทยาลัยหอการค้าไทย คาดการณ์ว่า ช่วงไตรมาสที่ 3 ต่อเนื่องจนถึงไตรมาสที่ 4 ของปี48 เป็นช่วงที่ประเทศตะวันตกมีความต้องการใช้น้ำมันสูงกว่าปรกติ ส่งผลให้ราคาน้ำมันในตลาดโลกมีแนวโน้มที่จะปรับตัวสูงขึ้น ทั้งนี้คาดว่า ไตรมาสที่ 3 ของปีนี้ราคาน้ำมันดีเซลขายปลีกมีโอกาสที่จะสูงกว่าระดับ 25 บาทต่อลิตร นายธนวรรธน์ ยังกล่าวถึงผลกระทบทางเศรษฐกิจภายหลังการประกาศลอยตัวราคาน้ำมันดีเซลเช้าวันนี้(13 ก.ค.)ว่า จะก่อให้เกิดผลกระทบทางด้านจิตวิทยา ทำให้ผู้บริโภคชะลอการใช้จ่ายลง ทั้งนี้ราคาน้ำมันดีเซลที่เพิ่มขึ้นทุกๆ 1 บาท จะฉุดอัตราการขยายตัวทางเศรษฐกิจให้ลดลงประมาณ 0.1-0.2% คิดเป็นกำลังซื้อประมาณ 1.5 พันล้านบาทต่อเดือน ดังนั้นหากราคาน้ำมันเพิ่มขึ้น 1.36 บาทต่อลิตร จะกระทบกำลังซื้อเดือนละ 2 พันล้านบาท ดังนั้น ช่วง 6 เดือนที่เหลืออยู่ของปีนี้ กำลังซื้อจะหายจากระบบกว่า 1.2 หมื่นล้านบาท ขณะเดียวกัน ราคาน้ำมันที่เพิ่มขึ้นจะผลักให้อัตราเงินเฟ้อสูงกว่า 4% และทำให้การขยายตัวของเศรษฐกิจในปีนี้อยู่ในกรอบ 4.0% นายธนวรรธน์กล่าว 
กรุงเทพฯ- 13 ก.ค.48 นายธนวรรธน์ พลวิชัย ผู้อำนวยการศูนย์พยากรณ์เศรษฐกิจและธุรกิจ มหาวิทยาลัยหอการค้าไทย คาดการณ์ว่า ช่วงไตรมาสที่ 3 ต่อเนื่องจนถึงไตรมาสที่ 4 ของปี48